Tizennégy milliárd forint értékben bocsátott ki jelzáloglevelet az MBH Jelzálogbank

Élénk kereslet mellett zajlott szerdán az MBH Jelzálogbank eredetileg 16 milliárd forint értékben meghirdetett jelzáloglevél-kibocsátása. Az aukción csaknem 21 milliárd forintos igény mutatkozott, amelyből a pénzintézet végül 14 milliárd forintot fogadott el.

Az MBH Jelzálogbank szeptember 20-án tartotta idei hatodik jelzáloglevél-aukcióját, amelynek keretében nyilvános ajánlattételre bocsátotta a 2029. május 23-i lejáratú, fix, 7,5 százalékos kamatozású MJ29NF01 jelzáloglevél első sorozatrészletét. Az aukció keretében a tőkepiaci szereplők a felajánlott mennyiséget jóval meghaladó, összesen 20 milliárd 832 millió 250 ezer forint értékben nyújtottak be ajánlatot, amelyből a bank a befektetők által elvárt felárszinteket figyelembe véve végül 14 milliárd forintot fogadott el.

„Az MBH Jelzálogbank a továbbra is törékeny tőkepiaci környezetben is fenntartja rendszeres piaci jelenlétét. Kibocsátói részről azonban a folyamatos piaci jelenlét a mennyiségi és az árazással kapcsolatos szempontok alapján is alkalmazkodást igényel. A mostani kibocsátáson tapasztalt jelentős érdeklődés mindenesetre azt mutatja, hogy igény van a jelzáloglevelekre, amelyek változatlanul az egyik legbiztosabbnak tekintett befektetési lehetőséget jelenthetik” – mondta Dr. Nagy Gyula, az MBH Jelzálogbank vezérigazgatója.

Sajtókapcsolat:

* sajto@mbhbank.hu

Eredeti tartalom: MBH Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/6386/tizennegy-milliard-forint-ertekben-bocsatott-ki-jelzaloglevelet-az-mbh-jelzalogbank/